PolyAgent/wiki_georgian_en_parallel_20231101 huggingface dataset:
როსტომის აბანო

როსტომის აბანო — არქიტექტურული ძეგლი თელავში გვირაბის ქუჩაზე (№ 35). თარიღდება XVII საუკუნით.
ამჟამად ძლიერაა სახეშეცვლილი. შემორჩენილია კვადრატული აგურითა და რიყის ქვით ნაგები კედლების ნაწილები. XX საუკუნის 70-იან წლებში მთავარი ფასადი ტუფის ფილებით მოუპირკეთებიათ და ფართო, ნახევარწრიული თაღებით დაუნაწევრებიათ. ფასადი დასრულებულია მრუდხაზოვანი პროფილის (თარო, წრეთარგი და ლილვი) მაღალი ლავგარდნით.
ლიტერატურა
რესურსები ინტერნეტში
თელავის მუნიციპალიტეტის არქიტექტურული ძეგლები
იუსტაინ გორდერი

იუსტაინ გორდერი (Jostein Gaarder) — ცნობილი ნორვეგიელი მწერალი, პუბლიცისტი, ფილოსოფიის გამავრცელებელი, საბავშვო მოთხრობებისა და წიგნების ავტორი. მისი წიგნები მრავალ ენაზეა ნათარგმნი და გამოცემული ათეულობით მილიონ ეგზემპლარად მსოფლიოს სხვადასხვა ქვეყანაში.
გორდერის ყველაზე ცნობილ ნაწარმოებად „სოფის სამყარო“ იქცა, რომელსაც აქვს ქვესათაური „რომანი ფილოსოფიის ისტორიის შესახებ“. ეს რომანი 53 ენაზე იქნა გადათარგმნილი და დაბეჭდილი ეგზემპარების რაოდენობა ოცდაათ მილიონს აღწევს; მხოლოდ სამი მილიონი კი გერმანიაში გაიყიდა.
ქართულად ნათარგმნია ასევე მისი „ფორთოხლის გოგონა“.
1997 წელს გორდერმა ცოლთან, სირი დანევიგთან ერთად დააფუძნა „სოფის პრემია“, რომელიც ყოველწლიურად გაიცემა „ეკოლოგიისა და გავითარების“ სფეროში მიღწევებისთვის. ფულადი ჯილდო კი ასი ათას აშშ დოლარს შეადგენს.
2005 წელს იუსტაინი დაჯილდოებულ იქნა ნორვეგიის წმინდა ოლაფის სახელობის სამეფო ორდერით და იმავე წლის ბოლოს მიიღო საპატიო წოდება თრინიტი-კოლეჯში (დუბლინი, ირლანდია).
ბიბლიოგრაფია
მხატვრული ლიტერატურა
1986 — Diagnosen og andre novelle
1987 — Barna fra Sukhavati
1988 — Froskeslottet
1990 — Kabalmysteriet
1991 — Sofies verden („სოფის სამყარო“)
1992 — Julemysteriet
1993 — Bibbi Bokkens magiske bibliotek
1993 — I et speil, i en gåte
1996 — Hallo? Er det noen her?
1996 — Vita Brevis
1999 — Maya
2001 — Sirkusdirektørens datter
2003 — Appelsinpiken („ფორთოხლის გოგონა“)
2006 — Sjakk Matt
2008 — Slottet i Pyreneene
პუბლიკაციები
1982 — Verdens Religioner
1983 — Kristendommen («Христианство»)
1983 — «Allahu Akbar» Gud er størst. En bok om Islam (в соавторстве с Ингер Гордер, норв. Inger M. Gaarder)
1984 — Livssyn og etikk
1989 — Religionsboka («Религиозные книги»)
1990 — Etikk og livssyn i samfunnslære
2000 — Religion og etikk
რესურსები ინტერნეტში
გორდერის რადიო ინტერვიუ
სოფის პრემია
სქოლიო
დაბადებული 8 აგვისტო
დაბადებული 1952
ნორვეგიელი მწერლები
იადვიგა სმოსარსკა

იადვიგა სმოსარსკა, (დ. 23 სექტემბერი, 1898 — გ. 1 ნოემბერი, 1971) — პოლონელი მსახიობი. მან 25-ზე მეტ ფილმში მიიღო მონაწილეობა 1919 და 1937 წლებს შორის, ასევე სხვადასხვა სასცენარო დადგმებში.
ბიოგრაფია
სმოსარსკა იყო ცნობილი იმით, რომ თამაშობდა იმ გმირების როლებს, რომლებიც წარადგენდნენ პოლონურ კლიშეებს, ასახავდნენ ქვეყნის მოქალაქეების წვალებას. პატრიოტი, რომატიკული და კარგი სოციალური მდგომარეობის, მისი გმირები ხშირად იბრძოდნენ უკმარისობასთან და ტრაგიკულ სასიყვარულო ცხოვრებასთან. 1920-იანებში ის გახდა ცნობილი როგორც კინოსტუდიის Sfinks-ის წამყვანი მას შემდეგ, რაც Poli Negri-მ დატოვა ქვეყანა გერმანიისთვის.
სმოსარსკა გაიქცა ვარშავიდან 1939 წელს და თავშესაფარს ლიტვაში ეძებდა, იქამდე სანამ უზრუნველყოფდა ნავით გასვლას სკანდინავიის გავლით შტატებში. იმის მიუხედავად, რომ ცდილობდა კარიერა ჰოლივუდში შეექმნა, მისი აქცენტი ზედმეტად რთული აღმოჩნდა ამერიკელი კინომატოგრაფებისათვის. 1954 წელს სმოსარსკამ კანადის მხარეებში იმგზავრა იმისათვის, რომ აეგროვებინა ფული სოციალური უზრუნველყოფის პროექტებისთვის, რომლებიც მიმართული იქნებოდა პოლონელი ემიგრანტების დასახმარებლად. მას სპონსორობა გაუწია Advance Film Service-მა, მგზავრობა დაიწყო Eaton Auditorium-ში 6 მარტს, იქამდე სანამ გაჩერდებოდნენ ლონდონში, ჰამილტონში, ოტავაში, მონტრეალში, ოშავაში, ველინგტონში და ბრანტფორდში. ის აშშ-ში 1970 წლამდე გაჩერდა, იქამდე სანამ დაბრუნდებოდა პოლონეთში თავისი ბოლო წელიწადის გასატარებლად
გამორჩეული ფილმოგრაფია
Trędowata (1926)
Exile to Siberia (1930)
Księżna Łowicka (1932)
Prokurator Alicja Horn (1933)
Barbara Radziwiłłówna (1936)
Jadzia (1936)
Ułan Księcia Józefa (1937)
რესურსები ინტერნეტში
სქოლიო
დაბადებული 23 სექტემბერი
დაბადებული 1898
გარდაცვლილი 1 ნოემბერი
გარდაცვლილი 1971
პოლონელი მსახიობები
ულტრა...

ულტრა... (ლათ. ultra — ზე, საზღვრებს გარეთ) — რთული სიტყვის ნაწილი; აღნიშნავს რისამე ფარგლებს გარეთ მყოფს, უკიდურესს. მაგ., ულტრაბგერა, ულტრაიისფერი და სხვა.
ლიტერატურა
თავსართები
ჩიგირი-არიბა

ჩიგირი-არიბა — ქალაქი პანამაში, კოკლეს პროვინციაში. 2008 წლის მონაცემებით, მოსახლეობა 1 101 ადამიანს შეადგენდა.
იხილეთ აგრეთვე
პანამის ქალაქების სია
რესურსები ინტერნეტში
World Gazetteer: Panama – World-Gazetteer.com
პანამის ქალაქები
კოკლეს დასახლებული პუნქტები
არიქლი

არიქლი — სოფელი აზერბაიჯანში, ლაჩინის რაიონში. 1992 წლიდან დე ფაქტოდ შედის მთიანი ყარაბაღის თვითგამოცხადებული რესპუბლიკის შემადგენლობაში.
რესურსები ინტერნეტში
სქოლიო
ლაჩინის რაიონის სოფლები
გვადი ბიგვა

გვადი ბიგვა — ლეო ქიაჩელის სოციალური რომანი.
ლეო ქიაჩელის რომანი - „გვადი ბიგვა“ - 1936-1937 წლებში გამოჩნდა. მასში ასახულია ეპოქის შესაბამისი, ახალი ტიპის ადამიანების ცხოვრება და ხასიათები, რეაქციული ძალებისა და სოფლის გლეხობის ინტერესების ჭიდილი. ეს ყველაფერი მხატვრული ოსტატობითა და გმირის ფსიქოლოგიის ცოდნითაა მოწოდებული და განაპირობებს კიდეც რომანის წარმატებას.
რომანმა სსრკ-ის სახელმწიფო პრემია მოიპოვა (1941). მასში წარმოდგენილია 30-იანი წლების ქართული სოფლის ცხოვრება: შენიღბული რეაქციული ძალები (არჩილ ფორია), კერძომესაკუთრული ფსიქიკით შეპყრობილი გლეხობა (გოჩა სალანდია), სიზარმაცე და ცუღლუტობა (გვადი ბიგვა). რომანის იდეური ხაზია, ახალი ადამიანის ჩამოყალიბება. გვადის ფერისცვალება ფსიქოლოგიური ტაქტით არის წარმართული; საკუთარ კაცურ ღირსებაში დარწმუნებასა და არჩილის ზეგავლენისაგან თავდახსნის სიხარულს მოსდევს არჩილის უნებლიე მკვლელობა — სისხლიანი ზღვარი დღევანდელსა და ხვალინდელს შორის.
რომანის სიუჟეტი იმ პერიოდს ემთხვევა, როცა ქართული სოფლის კოლექტივიზაცია უკვე დამთავრებულია, სოფლის გლეხობა გაერთიანებულია კოლმეურნეობებში. გლეხები ენთუზიაზმით შრომობენ, საუკეთესო ოდა სახლებს იშენებენ, სოფლები ერთმანეთს ეჯიბრებიან ამ მშენებლობაში. გვადი ბიგვა" საკოლმეურნეო ცხოვრების უპირატესობას გვიჩვენებს ინდივიდუალურთან შედარებით.
ლეო ქიაჩელმა დაგვიხატა ახალგაზრდათა სახეები — კომკავშირის უჯრედის მდივანი - ნაია, კლუბის გამგე — ელიკო, პიონერთა მეთაური — ბარდღუნია, გვიჩვენა მათი აღტკინება, თავდადება ახალი ცხოვრების შენებაში.
რომანში დახატულია კოლექტიური შრომის სცენები, კოლმეურნეთა სახეები, მათი აღფრთოვანება და სიხარული ახალი ცხოვრებით.
რომანი თარგმნილია და გამოცემულია საბჭოთა კავშირის თითქმის ყველა ქვეყანაში. რომანი თარგმნილია სხვადასხვა ევროპულ ენაზეც.
გიორგი კახაბრიშვილმა 1977 წელს გადაიღო ნაწარმოების სამსერიანი ეკრანიზაცია, რომელშიც მთავარ როლს ეროსი მანჯგალაძე ასრულებს.
სქოლიო
ლეო ქიაჩელის ნაწარმოებები
ქართული რომანები
1936 წლის რომანები
სოციალური რომანები
რეალისტური რომანები
დიდი პანდა

დიდი პანდა, ბამბუკის დათვი — ძუძუმწოვარი ცხოველი დათვისებრთა ოჯახისა, რომელიც მსოფლიოს იშვიათი ცხოველების რიცხვს მიეკუთვნება. სხეულის სიგრძე 1,5 მ-მდეა, წონა 100 კგ-მდე. აქვს თეთრი ბალანი, ყურებზე, ფეხებზე, კუდის წვერზე და მხრების მიდამოებში კი - შავი. ძირითადი კბილები მძლავრი და ბლაგვია.მხოლოდ პანდასთვის არის დამახასიათებელი წინა კიდურებზე დიდი ზომის ცერი. ეს არის მაჯის განსაკუთრებული ძვალი, რომელიც დაფარულია სქელი ბეწვით და ეხმარება ცხოველს კვების დროს.
სად ბინადრობს პანდა
პანდა ბინადრობს ცენტრალური ჩინეთის სამხრეთით მთებში მდებარე ცივ, ნესტიან ტყეებში (აღმოსავლეთი ტიბეტი, სიჩუანი, იუნანი), 1200-4000 მეტრის სიმაღლეზე. სწორედ აქ იზრდება მისი საყვარელი საკვები ბამბუკი. ბამბუკის ტყეები აქ 30 000 კვ. კმ.-ზეა გადაჭიმული, მაგრამ ვარაუდობენ, რომ პანდებს დაკავებული აქვთ მხოლოდ 6000 კვ. კმ. პანდები იშვიათად ცხოვრობენ ოჯახებში, ისინი თავს არიდებენ ერთმანეთს და მარტოობას ამჯობინებენ. გიგანტური პანდა აქტივობას ღამით გამოხატავს. მთელ დღეს ისინი ძილში ატარებენ. ამისათვის პანდა ადგილს ირჩევს ან კლდის მიყრუებულ ადგილას, ან ხის ფუღუროში. შებინდებისას იგი იღვიძებს და გათენებამდე აქტიურია.
რითი იკვებება პანდა
გიგანტური პანდა მიეკუთვნება მცენარეჭამია ცხოველებს. მისი საყვარელი საჭმელია ბამბუკის ფოთლები, ასევე, ტოტები, ყლორტები და ფესვები. პანდა იკვებება ჩაცუცქულ მდგომარეობაში, ტოტების მოტეხაში კი მისი განსაკუთრებული ცერა ეხმარება. გიგანტური პანდების უმრავლესობა, დაახლოებით, 16 საათს კვებას უთმობს. მას დიდი რაოდენობით საკვები სჭირდება დასანაყრებლად. მოზრდილ პანდას დღეში 10-20 კოლოგრამი ბამბუკი სჭირდება, ზოგჯერ მეტიც. თუ სხვა ცხოველი მიღებული საკვების 80 პროცენტს ინელებს, პანდა ინელებს მხოლოდ 17 პროცენტს.
ახალშობილი პანდა
ახალშობილი პანდა ბრმაა, უბეწვო და იწონის 150 გრამზე ნაკლებს. დედა-პანდას პატარა სულ ხელში ჰყავს და გაუჩერებლივ არწევს მას. ახალშობილი დედის რძით იკვებება და სწრაფი ტემპით იზრდება. ერთ თვეში მისი ბეწვის საფარი საგრძნობლად გაზრდილია და უკვე ემჩნევა შავი ლაქები, ორ კვირაში კი თვალებს ახელს. სამ თვემდე პანდას ბელი დამოუკიდებლად ვერ გადაადგილდება, ამ დრომდე დედა პანდა მას ხელით ატარებს. ზოგჯერ 1-1,5 წლის ასაკში ბელი ტოვებს დედას და დამოუკიდებელ ცხოვრებას იწყებს.
დაცვა
მას შემდეგ, რაც მეცნიერებმა აღმოაჩინეს, რომ გიგანტური პანდების რიცხვი ბუნებაში კლებულობს, აღიარეს, რომ ეს ჯიში გადაშენების ზღვარზე იყო. ადრე პანდებზე ნადირობდნენ კიდეც. ამჯერად, მათი გადაშენების ძირითადი მიზეზი პანდების საბინადრო ტყეების უმოწყალოდ გაჩეხვაში მდგომარეობდა. მათ ადგილას შენდება დიდი ცივილიზებული ქალაქები და რაიონები. პანდა არის ბუნების დაცვის მსოფლიო ფონდის სიმბოლო, რამაც მას ერთგვარი რეკლამა გაუკეთა, რის შედეგადაც ჩინეთის მთავრობამ სერიოზული ღონისძიებები გაატარა მათ დასაცავად.
2015 წლის მარტის მონაცემებით, ბამბუკის დათვის პოპულაცია 268 ინდივიდით, ანუ 16.8 %-ით გაიზარდა, საბოლოო ჯამში კი — მათი რაოდენობა 1864-ს შეადგენდა. 2016 წლის 4 სექტემბერს, IUCN-მ, აღნიშნული სახეობა გადაშენების პირას მყოფი სახეობების სიიდან ამოიღო.
ლიტერატურა
რესურსები ინტერნეტში
დიდი პანდა
სქოლიო
დიდი პანდები
Gabrovnik, Čaška

Gabrovnik, Čaška
Gabrovnik is a village in the municipality of Čaška, North Macedonia.
Demographics
On the 1927 ethnic map of Leonhard Schulze-Jena, the village is shown as a Serbianized Bulgarian Christian village. According to the 2021 census, the village had a total of 8 inhabitants. Ethnic groups in the village include:
Macedonians 8
References
Villages in Čaška Municipality
ერბილის ციტადელი

ერბილის ციტადელი — გამაგრებული დასახლება ერაყის ქალაქ ერბილის ისტორიულ ცენტრში, შემაღლებულ გორაზე. ერბილის ციტადელის ტერიტორია მსოფლიოში ყველაზე ძველი დასახლებაა, სადაც განუწყვეტლივ ცხოვრობდა მოსახლეობა. ქალაქი წერილობით და იკონოგრაფიულ დოკუმენტებში უძველესი პერიოდიდან მოიხსენიება. მას ადრე არბელა ეწოდებოდა და იყო ასურეთის მნიშვნელოვანი რელიგიური და პოლიტიკური ცენტრი.
ერბილის ციტადელი 2014 წლის 21 ივნისს შეიტანეს იუნესკოს მსოფლიო მემკვიდრეობის ძეგლების სიაში.
რესურსები ინტერნეტში
Citadel Documentation Project
High Commission for Erbil Citadel Revitalization
Research of the citadel at Arbil, Iraqi Kurdistan
სქოლიო
მსოფლიო მემკვიდრეობის ძეგლები ერაყში
დოდო მამფორია

დოდო მამფორია (დ. 14 მარტი, 1938, ბათუმი) — ქართველი ექიმი, პედიატრი, მედიცინის მეცნიერებათა დოქტორი.
ბიოგრაფია
1962 წელს დაამთავრა თბილისის სახელმწიფო სამედიცინო უნივერსიტეტის პედიატრიის ფაკულტეტი.
1964–1966 წლებში იყო თბილისის № 5 ბავშვთა პოლიკლინიკის ექიმი. 1966–1971 წლებში ქალაქის I კლინიკური საავადმყოფოს ბავშვთა თერაპიული განყოფილების ექიმი. ამავე უნივერსიტეტის მეცნიერ–თანამშრომელი 1971–1972 წლებში. კლინიკური ალერგოლოგიის, პულმონოლოგიური განყოფილების და იმუნოლოგიის განყოფილების უფროსი მეცნიერ–თანამშრომელი 1979–1984 წლებში. 1992 წლიდან იყო საკონსულტაციო პოლიკლინიკის ხელმძღვანელი. 47 სამეცნიერო ნაშრომის ავტორია, რომლებიც ძირითადად ეხება ფსიქოსომატურ პრობლემებს ალერგიული დაავადებების დროს ბავშვებში.
საკანდიდატო დისერტაციის თემა — 1976 წელს დაიცვა „ბრონქული ასთმის პათოგენეზის ზოგიერთი საკითხები ბავშვებში“. სადოქტორო დისერტაციის თემა — 1997 წელს დაიცვა „ძუძუთი კვების და სასუნთქი სისტემის დაავადებების ფსიქოსომატური ასპექტები ბავშვთა ასაკში“.
ორგანიზაციის წევრი
მედიცინის მუშაკთა დაცვის ასოციაცია „დედა–ბავშვი“, წევრი
სამედიცინო-სოციალური აკადემია, აკადემიკოსი
საქართველოს პედიატრთა საზოგადოება, წევრი
ბიბლიოგრაფია
ფსიქოლოგიური ასპექტები კლინიკურ პედიატრიაში : მონოგრაფია (ავტორი). - თბ., ევრიკა, 1995.
ლიტერატურა
ვინ ვინაა თანამედროვე ქართულ სამედიცინო მეცნიერებაში: თანამედროვე ქართველ მედიკოსთა ბიოგრაფიული ენციკლოპედია, თბ., 2000, გვ. 183
საქართველოს მეცნიერებათა დოქტორები, 1992-2006, თბ., 2012, გვ. 349
რესურსები ინტერნეტში
დაბადებული 14 მარტი
დაბადებული 1938
ქართველი ექიმები
ბათუმში დაბადებულები
თბილისის სახელმწიფო სამედიცინო უნივერსიტეტის კურსდამთავრებულები
დ
Srunsko

Srunsko is a village in Ardino Municipality, Kardzhali Province, southern-central Bulgaria. It is located southeast of Sofia. It covers an area of 5.897 square kilometres and as of 2013 it had a population of 75 people.
References
Villages in Kardzhali Province
ლუკილიო (პუერტო-რიკო)

ლუკილიო (პუერტო-რიკო)
ლუკილიო — ქალაქი და მუნიციპალიტეტი პუერტო-რიკოში. მდებარეობს კუნძულის ჩრდილო-აღმოსავლეთ სანაპიროზე, ფახარდოს ჩრდილო-დასავლეთით და რიო-გრანდეს აღმოსავლეთით. მოიცავს 5 ბარიოსა და ლუკილიო-პუებლოს (ქალაქის საქმიანი ნაწილი და ადმინისტრაციული ცენტრი). შედის ფახარდოს მეტროპოლიტენური ტერიტორიის შემადგენლობაში.
რესურსები ინტერნეტში
Puerto Rico Government Directory - Luquillo
სქოლიო
პუერტო-რიკოს მუნიციპალიტეტები
ფახარდოს მეტროპოლიტენური ტერიტორია
რინდები

რინდები (სპარსულად „რინდ“ - ცბიერი, თაღლითი, მოქეიფე, ბედოვლათი, გზააბნეული) — სუფიურ-დერვიშული მისტიკურ-ფილოსოფიური მოძღვრების მიმდევრები.
რინდი იხსენიება შუა საუკუნეების ქართულ საისტორიო წყაროებში, ისევე, როგორც მხატვრულ და მთარგმნელობით ლიტერატურაში. XIV საუკუნის ქართველ ისტორიკოსს „ჟამთააღმწერელს“ რინდები ნახსენები აქვს გიორგი-ლაშას (გიორგი IV) პიროვნებასთან დაკავშირებით.
შუა საუკუნეების აღმოსავლურ წყაროებში რინდებს უწოდებდნენ ქალაქის დაბალი და საშუალო ფენის წარმომადგენლებს, რომლებიც უპირისპირდებოდნენ ოფიციალურ სუფიზმის დოგმებს. ვალერიან გაბაშვილის აზრით, რინდები XI საუკუნის მეორე ნახევრიდან, XVI საუკუნის ჩათვლით, ხშირად იხმარება ახლო და შუა აღმოსავლეთის ქალაქებში მიმდინარე სოციალური მოძრაობის აღსანიშნავად. რინდები ეკუთვნოდნენ წვრილ ვაჭარ-ხელოსანთა ფენას და თავიანთი სოციალური და უფლებრივი მდგომარეობით განსხვავდებოდნენ დიდვაჭრებისაგან. რინდებს ავტორი თბილისის „ყოველ ერს“ მიაკუთვნებს. მათ ეთნიკურ და რელიგიურ კუთვნილებას მნიშვნელობა არ ჰქონდა.
შუა საუკუნეების თბილისში სხვადასხვა ეროვნებისა და სარწმუნოების ხელოსნები გაერთიანებული იყვნენ კორპორაციებში პროფესიული ნიშნით. ვალერიან გაბაშვილის აზრით, შეიძლება XIX საუკუნის ყარაჩოხელები რინდების გვიანდელ მემკვიდრეებად იქნენ მიჩნეულნი.
ლიტერატურა
ენციკლოპედია "თბილისი", თბ. 2002, გვ.750
სუფისტები
Çaylı, Goygol

Çaylı, Goygol
Çaylı (also, Chayly) is a village and municipality in the Goygol Rayon of Azerbaijan. It has a population of 875.
References
Populated places in Goygol District
ხლოდვიგ ცუ ჰოენლოე-შილინგფიურსტი

ხლოდვიგ ცუ ჰოენლოე-შილინგფიურსტი (დ.31 მარტი, 1819 ― გ. 6 ივლისი, 1901) ― გერმანელი სახელმწიფო მოღვაწე, გერმანიის იმპერიის რაიხსკანცლერი 1894-1900 წლებში.
რესურსები ინტერნეტში
ენციკლოპედია „ბრიტანიკა“
გერმანიის იმპერია
გერმანიის კანცლერები
გერმანიის რაიხსკანცლერები
გერმანელი პოლიტიკოსები
დაბადებული 1819
გარდაცვლილი 1901
დაბადებული 31 მარტი
გარდაცვლილი 6 ივლისი
ფაშისტური ერა

ფაშისტური ერა — კალენდარული ერა (წელთაღრიცხვა), რომელიც გამოიყნებოდა ფაშისტურ იტალიაში. რომზე ლაშქრობის დროს, 1922 წლის 29 ოქტომბერს, ბენიტო მუსოლინის პრემიერ-მინისტრად დანიშვნის წელი გამოაცხადეს ფაშისტური ერის პირველ წლად. კალენდარი შეიქმნა 1926 წელს, რომელიც ოფიციალურად ძალაში შევიდა ერის მეხუთე წელს (1927 წ.). ფაშისტური ერის ყოველ წელს ერქვა ფაშისტური წელი, შემოკლებით A. F. მრავალი იტალიური ძეგლი აქამდე კვლავ ფაშისტური ერით თარიღდება.
ფაშისტური ერის თარიღები ხშირად შედგებოდა გრიგორიანული თარიღებისაგან და მისი წელი აღინიშნებოდა, რომაული ციფრებით. წლები ზოგჯერ იწერებოდა, როგორც ან თან ახლდა ასოები E. F.. ფაშისტური კალენდრის მიზანი იყო „ბურჟუაზიული“ გრიგორიანული კალენდრის შეცვლა იტალიურ საზოგადოებრივ ცხოვრებაში.
რომზე მარშის ათ წლისთავს (Anno X) უწოდეს Decennale. ფაშისტური ერის მეხუთე წლის ცენტრალური ელემენტი იყო ფაშისტური რევოლუციის გამოფენა.
იტალიის უდიდეს ტერიტორიაზე კალენდარმა მოქმედება შეწყვიტა 1943 წელს ფაშისტური რეჟიმის დაცემის შემდეგ (Anno XXI), მაგრამ მის გამოყენებას განაგრძობდნენ მარიონეტულ იტალიის სოციალურ რესპუბლიკაში მუსოლინის სიკვდილამდე, ანუ 1945 წლის აპრილამდე (Anno XXII).
სქოლიო
კალენდარული სისტემები
იტალიის ისტორია
ჯუვეინი

ჯუვეინი
ალა ალ-დინ ათა მალიქ იბნ მუჰამად ჯუვეინი (დ. 1226 — გ. 1283) — ირანელი ისტორიკოსი და სახელმწიფო მოღვაწე. ჯუვეინების გვარი ძველთაგანვე ცნობილი იყო ირანში. ჯუვეინის პაპა ხვარაზმშაჰ მუჰამადის დაახლოებული პირი ყოფილა, მამა და ძმა მონღოლებს ემსახურებოდნენ. ჯუვეინი 15 წლიდან უკვე მონღოლთა სამსახურში იყო, შემდეგ კი ბაღდადისა და ერაყის გამგებლის თანამდებობასაც მიაღწია. მან რამდენიმეჯერ იმოგზაურა მონღოლეთში დიდი ყაენის კარზე. ავტორია სამტომიანი თხზულებებისა „ქვეყნის დაპყრობის ისტორია“ ("თარიხე ჯაჰანგოშაჲ", დაწერილია 1252-1260 წლებში), რომელიც შეიცავს ჩინგიზ-ყაენის მიერ შექმნილი სახელმწიფოსა და მონღოლთა დამპყრობლური ომების ისტორიას. დიდი მნიშვნელობა აქვს ჯუვეინის ცნობებს ამიერკავკასიის ქვეყნებში მონღოლთა შემოსევების შესახებ. ეს თხზულება გამოყენებული აქვს XIV საუკუნის ქართველ ანონიმ ისტორიკოსს - ჟამთააღმწერელს.
ლიტერატურა
ირანელი ისტორიკოსები
დაბადებული 1226
გარდაცვლილი 1283
ენეპე-რურის რაიონი

ენეპე-რურის რაიონი — რაიონი გერმანიაში. რაიონის ცენტრი — ქალაქი შველმი. რაიონი შედის ჩრდილოეთ რაინ-ვესტფალიის ფედერალურ მხარეში. ექვემდებარება არნსბერგის ადმინისტრაციულ ოლქს. იკავებს 408,44 კვ. კმ. ფართობს. მოსახლეობა შეადგენს 324 223 ადამიანს. მოსახლეობის სიმჭიდროვე — 794 ადამიანი/კვ.კმ-ზე. რაიონის ოფიციალური კოდი — 05 9 54.
რესურსები ინტერნეტში
www.enkreis.de ოფიციალური საიტი
ჩრდილოეთ რაინ-ვესტფალიის რაიონები
ზოია რუხაძე

ზოია რუხაძე
ზოია მათეს ასული რუხაძე (დ. 10 მარტი, 1923 — გ. 10 აპრილი 1944, სიმფეროპოლი) — ქართველი პარტიზანი ქალი. მოსწავლე-იატაკქვეშელი, დიდი სამამულო ომის მონაწილე. გერმანელი ნაცისტების წინააღმდეგ სიმფეროპოლში მოქმედი კომკავშირული ორგანიზაციის აქტიური წევრი. გერმანელთა ყაზარმებზე აკრავდა სსრკ საინფორმაციო ბიუროს ცნობებს და ანტიფაშისტურ ფურცლებს, აგროვებდა სადაზვერვო ხასიათის ცნობებს მტრის დისლოკაციასა და მოძრაობებზე, მონაწილეობდა მნიშვნელოვანი იარაღ-საწყობების აფეთქებაში და სხვა.
1944 წლის 10 მარტს დააპატიმრეს გესტაპოს აგენტებმა. 21 წლის ახალგაზრდა ქალს საშინლად აწამებდნენ, მოითხოვდნენ მოკავშირე პარტიზანების გვარების გაცემას, მათი გეგმების გამხელას. თუმცა ზოია რუხაძე დუმდა. მოტეხეს ორივე ხელი, ამოთხარეს თვალები. ფაშისტებმა დასმულ შეკითხვებზე ვერცერთი პასუხი ვერ მიიღეს. ერთი თვის საშინელი წამების შემდეგ ზოია რუხაძე ჭაში ჩაახრჩვეს. რუხაძის გმირობაზე შეიქმნა კინოფილმი — ზოია რუხაძე (რეჟისორი დავით რონდელი). დაიწერა პოემა (იოსებ ნონეშვილი). რუხაძის ძეგლი დგას სიმფეროპოლსა და თბილისში.
იხილეთ აგრეთვე
ზოია რუხაძე (ფილმი)
ლიტერატურა
რესურსები ინტერნეტში
ზოია რუხაძის შესახებ
ქართველი პარტიზანები
დაბადებული 10 მარტი
დაბადებული 1923
გარდაცვლილი 10 აპრილი
გარდაცვლილი 1944
საბჭოთა კავშირის გმირები საქართველოდან
დიდი სამამულო ომის პარტიზანები
ყირიმის პარტიზანები
Hits Unlimited

Hits Unlimited — ჯგუფ 2 Unlimited-ის მეოთხე ალბომი და პირველი კრებული. ეს არის დუეტის საუკეთესო ჰიტების კრებული, რომელშიც შეტანილია როგორც 13 პოპულარული, ასევე იმ დროისთვის 3 ახალი სიმღერა. დისკი გამოვიდა 1995 წელს. ნიდერლანდებში მას ოქროს სტატუსი მიენიჭა.
სიმღერების სია
Do What's Good For Me – 3:49
No Limit – 3:30 (ალბომიდან No Limits)
Get Ready for This – 3:42 (ალბომიდან Get Ready!)
Twilight Zone – 4:10 (ალბომიდან Get Ready!)
No-One – 3:26 (ალბომიდან Real Things)
Jump For Joy – 3:42
Tribal Dance – 3:40 (ალბომიდან No Limits)
The Magic Friend – 3:44 (ალბომიდან Get Ready!)
Workaholic – 3:33 (ალბომიდან Get Ready!)
Let the Beat Control Your Body – 3:38 (ალბომიდან No Limits)
Nothing Like the Rain – 3:59 (ალბომიდან Real Things)
Spread Your Love – 4:43
The Real Thing – 3:39 (ალბომიდან Real Things)
Here I Go – 3:16 (ალბომიდან Real Things)
Maximum Overdrive – 3:41 (ალბომიდან No Limits)
Faces – 3:32 (ალბომიდან No Limits)
რესურსები ინტერნეტში
ინფორმაცია საიტზე Discogs
სქოლიო
1995 წლის კომპილაციური ალბომები
2 Unlimited-ის ალბომები
Guyana at the 1988 Summer Olympics

Guyana at the 1988 Summer Olympics
Guyana competed at the 1988 Summer Olympics in Seoul, South Korea. A total of eight athletes, seven men and one woman, competed for the nation in three sports.
Competitors
The following is the list of number of competitors in the Games.
Athletics
Men
Track and road events
Women
Track and road events
Boxing
Cycling
Two male cyclists represented Guyana in 1988.
Road
Men
Track
Sprint
References
External links
Official Olympic Reports
Nations at the 1988 Summer Olympics
1988
Olympics
Centar Župa

Centar Župa is a village and seat in the municipality of Centar Župa, North Macedonia. The town is inhabited mainly by Turks.
Demographics
Centar Župa is a new village formed by families who settled in the area and originate from the villages of Balanci, Bajramovci, Crno Boci, Golem Papradnik and Mal Papradnik.
As of the 2021 census, Centar Župa had 354 residents with the following ethnic composition:
Turks 304
Macedonians 33
Persons for whom data are taken from administrative sources 13
Albanians 4
According to the 2002 census, the village had a total of 800 inhabitants. Ethnic groups in the village include:
Turks 714
Macedonians 80
Albanians 4
Others 2
References
Villages in Centar Župa Municipality
Turkish communities in North Macedonia
ნოვოტურაევო

ნოვოტურაევო — სოფელი რუსეთის ფედერაციაში, ბაშკირეთის რესპუბლიკის ერმეკეევოს რაიონში.
2010 წლის მონაცემებით სოფელში ცხოვრობს 269 ადამიანი. რაიონულ ცენტრ ერმეკეევოდან დაშორებულია 47 კილომეტრით. უახლოესი რკინიგზის სადგურია ტალდი-ბულაკი, რომელიც დაშორებულია 6 კმ-ით.
2002 წლის აღწერის მიხედვით მოსახლეობის უმრავლესობას ბაშკირები (52 %) და თათრები (44 %) შეადგენენ .
რესურსები ინტერნეტში
Совет муниципальных образований Республики Башкортостан.
სქოლიო
ერმეკეევოს რაიონის სოფლები
Pe with middle hook

Pe with middle hook (Ҧ ҧ; italics: Ҧ ҧ) is a letter of the Cyrillic script. Its form is derived from the Cyrillic letter Pe (П п) by the addition of a hook to the middle of the right leg.
Pe with middle hook was formerly used in the Abkhaz language, where it represented the aspirated voiceless bilabial plosive , like the pronunciation of in "pack". It was the 36th letter of the alphabet, until it was replaced by .
Computing codes
See also
Cyrillic characters in Unicode
References
Unicode.org Notes on Abkhaz
Cyrillic letters with diacritics
Letters with hook
ალექსანდრე ნეველის ორდენი (საბჭოთა)

ალექსანდრე ნეველის ორდენი (საბჭოთა)
ალექსანდრე ნეველის ორდენი — საბჭოთა სამხედრო ორდენი; დაწესებულია სსრკ-ის უმაღლესი საბჭოს პრეზიდიუმის 1942 წლის 29 ივლისის ბრძანებულებით რუსი მხედართმთავრის ალექსანდრე ნეველის პატივისცამად. ამ ორდენით აჯილდოებენ საბჭოთა არმიის მეთაურთა შემადგენლობას ბრძოლაში გამოჩენილი მამაცობისა და უნარიანი სარდლობისათვის. ალექსანდრე ნეველის ორდენი ვერცხლის ამოზნექილი, ლალისფრად მომინაქრებული ხუთქიმიანი ვარსკვლავია. შუაში ალექსანდრე ნეველის რელიეფური გამოსახულება აქვს. იბნევენ მკერდის მარჯვენა მხარეს.
ლიტერატურა
რესურსები ინტერნეტში
Указ Президиума Верховного Совета СССР «Об учреждении военных орденов: Ордена Суворова, первой, второй и третьей степени, Ордена Кутузова, первой и второй степени и Ордена Александра Невского» от 29 июля 1942 года // Ведомости Верховного Совета Союза Советских Социалистических Республик : газета. — 1942. — 5 августа (№ 30 (189)). — С. 1.
სსრკ-ის ორდენები
სამხედრო ორდენები
პირატის ჩანაწერები

პირატის ჩანაწერები — საბჭოთა მოკლემეტრაჟიანი ანიმაციური ფილმი. გამოვიდა 1989 წელს. ფილმში მოთხრობილია ძაღლის ამბავი, რომელსაც პირატი ჰქვია. ფილმში გამოყენებულია პერსონაჟის დღიურები, სადაც იგი ცდილობს ცხოვრების აზრის დადგენას.
ფილმის სცენარის რეჟისორია სერგეი ლუკნიცკი, ხოლო რეჟისორები და დამდგმელი მხატვრები — ანატოლი სოლინი და ინა პშენიშნაია.
რესურსები ინტერნეტში
შენიშვნა
სსრკ-ის ანიმაციური ფილმები
1989 წლის ანიმაციური ფილმები
ანიმაციური ფილმები ძაღლების შესახებ
Piyadalar

Piyadalar is a village and municipality in the Barda Rayon of Azerbaijan. It has a population of 917.
References
Populated places in Barda District